Produkter af Herslev Bryghus | Hancock København
Home / Leverandører / Herslev Bryghus
I 1998 købte den tidligere svineproducent Tore Jørgensen den gamle Toftegaard i landsbyen Herslev, der ligger cirka syv kilometer fra Roskilde. Seks år senere i 2004 blev Toftegaard hjemsted for Herslev Bryghus.
På trods af sin baggrund på et engelsk mikrobryggeri og i tysk humleproduktion, var det ingen selvfølge, at Tore Jørgensen ville omdanne Toftegaard til bryggeri. Med sin uddannelse som civil- og agrarøkonom foreslog Tores familie ham, at han skulle benytte Toftegaard til vinproduktion. Sådan skulle det dog ikke gå, og i dag fungerer den gamle hestestald som bryghus.
Fra januar 2013 overgik Herslev Bryghus til økologisk produktion. Toftegaards tredive hektar land er under ombygning til økologisk produktion, og vil fra august 2014 danne grundlag for Herslev-øllet. Indtil da benytter man økologisk korn fra gården Glimsholt i Lejre.
I Toftegaards gamle svinestald er der i dag gårdbutik, og bryggeriet tilbyder rundvisning, ølsmagning og andre arrangementer.